Sibirsk rådyr

Se underarter!

Sibirsk rådyr eller østlig rådyr (Capreolus pygargus) er et lite hjortedyr i slekten eurasiske rådyr, som dessuten består av arten europeisk rådyr (Capreolus capreolus), kanskje bedre kjent i Norge under betegnelsen rådyr.

Det sibirske rådyret skiller seg fra det europeiske gjennom å være fysisk større (typisk 32–48 kg, maks 59 kg) og gjennom å ha et større og mer takket gevir (tre-takket hos voksne hanndyr). Det er dessuten mer rødlig i fargen.

Europeisk- og sibirsk rådyr ble tidligere regnet til samme art, men har siden 2005 vært delt i to.Peter Grubb (2005). Artiodactyla: Cervidae: Capreolinae. In Wilson, D. E.; Reeder, D. M. Mammal Species of the World (3rd ed.). Johns Hopkins University Press. pp. 644–655. ISBN 978-0-8018-8221-0. OCLC 62265494. Besøkt 2014-01-02

 Underarter 
Tre underarter blir normalt akseptert, blant annet av IUCN.. Andre hevder det er fireWilson DE, Reeder DM (2005) Mammal Species of the World. A Taxonomic and Geographic Reference (3rd ed), Johns Hopkins University Press. eller flere. Spørsmålet om underarter forblir derfor kontroversielt.Vorobieva NV, Sherbakov DY, Druzhkova AS, Stanyon R, Tsybankov AA, et al. (2011) Genotyping of Capreolus pygargus Fossil DNA from Denisova Cave Reveals Phylogenetic Relationships between Ancient and Modern Populations. PLoS ONE 6(8): e24045. doi:10.1371/journal.pone.0024045. Besøkt 2014-01-02 C. p. bedfordi og C. p. tianschanicus kan være samme underart. C. p. ochraceus og C. p. pygargus aksepteres ikke av alle.

 C. p. bedfordi/tianschanicus (Tian Shan, Mongolia, Transbajkal og Øst-Sibir)
 C. p. mantschuricus (Øst-Sibir, Nord-Korea og Mandsjuria i Kina)
 C. p. ochraceus (Korea)
 C. p. pygargus (fra Volga til Bajkalsjøen og Jakutia)
 C. p. melanotis (Tibet og Gansu og Sichuan provinsene i Kina

Arten er utbredt i fra Mandsjuria (Kina) og Koreahalvøya i øst til Russland og Midtøsten i vest. Mest vanlig er den trolig i Sibir. I Kaukasusfjellene overlapper utbredelsesområdet med europeisk rådyr.

 Referanser 

 Eksterne lenker 


Kategori:Hjortedyr
Kategori:Dyr formelt beskrevet av Peter Simon Pallas
Kategori:Pattedyr formelt beskrevet i 1771